b"\n_START_ARTICLE_\nAg\xc3\xa8ncia Catalana de Seguretat Aliment\xc3\xa0ria\n_START_SECTION_\nControl de bones pr\xc3\xa0ctiques\n_START_PARAGRAPH_\nA partir dels possibles perills per a la salut, s\xe2\x80\x99estableixen sistemes de control, que tenen com a finalitat la prevenci\xc3\xb3, ja que no s\xe2\x80\x99analitza el producte final, sin\xc3\xb3 les diferents etapes de producci\xc3\xb3 i comercialitzaci\xc3\xb3. Aquesta prevenci\xc3\xb3 permet que cap aliment potencialment perill\xc3\xb3s arribi al consumidor.\xc2\xa0 _NEWLINE_Inicialment, abans d\xe2\x80\x99establir l\xe2\x80\x99APPCC, s\xe2\x80\x99han d\xe2\x80\x99aplicar els Programes de Prerequisits (PPR), que comprenen les bones pr\xc3\xa0ctiques d\xe2\x80\x99higiene (BPH) i bones pr\xc3\xa0ctiques de fabricaci\xc3\xb3 (BPF), entre altres. Aquests prerequisits permeten controlar els perills generals gr\xc3\xa0cies al control condicions higi\xc3\xa8niques i de treball. Un cop controlats els perills provinents de l\xe2\x80\x99entorn de treball, el sistema APPCC es pot centrar en controlar els perills espec\xc3\xadfics del producte alimentari o d\xe2\x80\x99etapes cr\xc3\xadtiques. _NEWLINE_L\xe2\x80\x99APPCC s\xe2\x80\x99ha d\xe2\x80\x99adaptar a totes les empreses aliment\xc3\xa0ries, \xc3\xa9s a dir, les seves cl\xc3\xa0usules s\xe2\x80\x99han de poder aplicar a establiments amb diferents caracter\xc3\xadstiques, fins i tot a petites empreses._NEWLINE_Tra\xc3\xa7abilitat_NEWLINE_La tra\xc3\xa7abilitat \xc3\xa9s un prerequisit imprescindible, ja que qualsevol element i proc\xc3\xa9s pot tenir un efecte sobre la seguretat dels aliments en qualsevol punt de la cadena aliment\xc3\xa0ria. Per tant, tots aquells aliments potencialment perillosos o que no tenen unes caracter\xc3\xadstiques espec\xc3\xadfiques seran eliminats del mercat gr\xc3\xa0cies al control que proporciona la tra\xc3\xa7abilitat. A m\xc3\xa9s, permet que els consumidors puguin obtenir tota la informaci\xc3\xb3 sobre la proced\xc3\xa8ncia i propietats del producte alimentari, fent augmentar la seva confian\xc3\xa7a. _NEWLINE_Al gener de 2005, es va establir obligat\xc3\xb2riament la necessitat de tra\xc3\xa7ar tots els productes de tot els sectors alimentaris, a trav\xc3\xa9s del Reglament (CE) n\xc3\xbam. 178/2002 del Parlament Europeu._NEWLINE_Guies de Pr\xc3\xa0ctiques Correctes d'Higiene_NEWLINE_L'ACSA tamb\xc3\xa9 interv\xc3\xa9 en l'elaboraci\xc3\xb3 de les Guies de Pr\xc3\xa0ctiques Correctes d'Higiene. Aquestes guies permeten que cada un dels sectors alimentaris estableixi i segueixi les normes de seguretat aliment\xc3\xa0ria adients. El fet que les GPCH siguin elaborades volunt\xc3\xa0riament pels propis sectors alimentaris i validades per l\xe2\x80\x99Administraci\xc3\xb3 comporta una implicaci\xc3\xb3 i col\xc2\xb7laboraci\xc3\xb3 d\xe2\x80\x99ambdues parts, amb l\xe2\x80\x99objectiu final d\xe2\x80\x99obtenir aliments innocus.\n_START_SECTION_\nDivulgaci\xc3\xb3\n_START_PARAGRAPH_\nL'ACSA estableix campanyes de divulgaci\xc3\xb3 per tal d'informar a la poblaci\xc3\xb3 catalana del punts mes importants de seguretat aliment\xc3\xa0ria. Amb l'ajut de les administracions estatals i auton\xc3\xb2miques, la informaci\xc3\xb3 que arriba als ciutadans ha de ser comprensible i adequada, amb l'objectiu d'augmentar la confian\xc3\xa7a dels consumidors. _NEWLINE_L\xe2\x80\x99educaci\xc3\xb3 sanit\xc3\xa0ria \xc3\xa9s impulsada des del departament de Salut Catal\xc3\xa0 gr\xc3\xa0cies al desenvolupament de campanyes d'informaci\xc3\xb3 que van adre\xc3\xa7ades a la ciutadania en general o sectors espec\xc3\xadfics de la poblaci\xc3\xb3. Les campanyes es van iniciar al 1982 i han prosseguit fins a l\xe2\x80\x99actualitat. Aquestes es troben recopilades al apartat \xe2\x80\x9cactualitat\xe2\x80\x9d del web oficial."